CELEX: 32012R1195
Language: fi
Date: 2012-12-13 00:00:00
Title: Komission täytäntöönpanoasetus (EU) N:o 1195/2012, annettu 13 päivänä joulukuuta 2012 , Trichoderma koningiin (MUCL 39203) tuottaman endo-1,4-beetaksylanaasivalmisteen hyväksymisestä lihakalkkunoiden ja siitoseläimiksi kasvatettavien kalkkunoiden lisäaineena (hyväksynnän haltija Lyven) ETA:n kannalta merkityksellinen teksti

14.12.2012   
            
            
               FI
            
            
               Euroopan unionin virallinen lehti
            
            
               L 342/23
            
         KOMISSION TÄYTÄNTÖÖNPANOASETUS (EU) N:o 1195/2012,
   annettu 13 päivänä joulukuuta 2012,
   
      Trichoderma koningiin (MUCL 39203) tuottaman endo-1,4-beetaksylanaasivalmisteen hyväksymisestä lihakalkkunoiden ja siitoseläimiksi kasvatettavien kalkkunoiden lisäaineena (hyväksynnän haltija Lyven)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.
            
         
               (2)
            
            
               
                  Trichoderma koningii -organismin (MUCL 39203) tuottaman endo-1,4-beetaksylanaasivalmisteen (EC 3.2.1.8) käyttö hyväksyttiin ilman määräaikaa broilerien ruokinnassa komission asetuksella (EY) N:o 828/2007 (2).
            
         
               (3)
            
            
               Asetuksen (EY) N:o 1831/2003 7 artiklan mukaisesti toimitettiin hakemus, joka koski Trichoderma koningii -organismin (MUCL 39203) tuottaman endo-1,4-beetaksylanaasivalmisteen (EC 3.2.1.8) uutta käyttötapaa lihakalkkunoiden ja siitoseläimiksi kasvatettavien kalkkunoiden lisäaineena ja jossa pyydettiin, että lisäaine luokiteltaisiin lisäaineluokkaan ”eläintuotantoon vaikuttavat lisäaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 4 päivänä heinäkuuta 2012 antamassaan lausunnossa (3), että Trichoderma koningii -organismin (MUCL 39203) tuottaman endo-1,4-beetaksylanaasivalmisteen (EC 3.2.1.8) käyttö ehdotettujen käyttöedellytysten mukaisesti ei vaikuta haitallisesti eläinten tai ihmisten terveyteen tai ympäristöön ja että sen käytöllä voidaan mahdollisesti parantaa rehun hyötysuhdetta lihakalkkunoiden osalta. Lisäksi siinä todettiin, että kyseinen päätelmä voidaan ulottaa koskemaan siitoseläimiksi kasvatettavia kalkkunoita. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.
            
         
               (5)
            
            
               
                  Trichoderma koningii -organismin (MUCL 39203) tuottaman endo-1,4-beetaksylanaasivalmisteen (EC 3.2.1.8) arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva liitteessä määritelty valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä joulukuuta 2012.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 268, 18.10.2003, s. 29.
   
      (2)  EUVL L 184, 14.7.2007, s. 12.
   
      (3)  EFSA Journal 2012; 10(7):2843
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  Aktiivisuusyksikköä/ kg täysrehua, jonka kosteuspitoisuus on 12 %
               
            
                  
                     Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet
                  
               
            
                  4a1642
               
               
                  Lyven
               
               
                  Endo-1,4-beetaksylanaasi
                  EC 3.2.1.8
               
               
                  
                               
                           
                           
                              
                                 Lisäaineen koostumus
                              
                              Endo-1,4-beetaksylanaasivalmiste, jota tuottaa Trichoderma koningii (MUCL 39203) ja jonka vähimmäisaktiivisuus on:
                              
                                           
                                       
                                       
                                          kiinteänä: 1 500 AXC (1)/g
                                       
                                    
                                           
                                       
                                       
                                          nestemäisenä: 200 AXC/ml
                                       
                                    
                        
                               
                           
                           
                              
                                 Tehoaineen kuvaus
                              
                              Endo-1,4-beetaksylanaasi, jota tuottaa Trichoderma koningii (MUCL 39203)
                           
                        
                               
                           
                           
                              
                                 Analyysimenetelmä
                                  (2)
                              
                              
                                 Trichoderma koningiin (MUCL 39203) tuottaman endo-1,4-beetaksylanaasin kvantifiointiin rehussa:
                              Kolorimetrinen menetelmä, jolla kvantifioidaan värjätyt oligomeerit, jotka ovat muodostuneet endo-1,4-beeta-ksylanaasin vaikuttaessa Remazol-Brilliant-Blue-R-ksylaaniin (pH 4,7 ja lämpötila 30 °C).
                           
                        
               
                  Lihakalkkunat
                  Siitoseläimiksi kasvatettavat kalkkunat
               
               
                  —
               
               
                  75 AXC
               
               
                  —
               
               
                  
                              1.
                           
                           
                              Lisäaineen ja esiseoksen käyttöohjeissa on mainittava varastointilämpötila ja -aika sekä stabiilisuus rehua rakeistettaessa.
                           
                        
                              2.
                           
                           
                              Suositeltava suurin annostus / kg täysrehua lihakalkkunoita ja siitoseläimiksi kasvatettavia kalkkunoita varten: 100 AXC.
                           
                        
                              3.
                           
                           
                              Käytetään rehussa, jossa on paljon muita polysakkarideja kuin tärkkelystä (pääasiassa arabinoksylaaneja).
                           
                        
                              4.
                           
                           
                              Turvallisuus: käsittelyn aikana on käytettävä hengityssuojaa sekä suojalaseja ja -käsineitä.
                           
                        
               
                  3. tammikuuta 2023
               
            
         (1)  1 AXC on entsyymimäärä, joka vapauttaa kauran ksylaanista 17,2 mikromoolia pelkistäviä sokereita (maltoosiekvivalentteina) minuutissa (pH 4,7; 30 °C).
      
         (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx